|  |  |
| --- | --- |
|   | **УСЛОВНО!!!** |
|  **Република Србија** |  |
| **МИНИСТАРСТВО ГРАЂЕВИНАРСТВА,** |  |
|  **САОБРАЋАЈА И ИНФРАСТРУКТУРЕ** |  |
|  Број: 404-02-157/2015-02 |
|  Датум: 07.09.2015. године |
|  Београд |

**ПРЕДМЕТ:** Појашњење конкурсне документације за поступак јавне набавке мале вредности по партијама, број 38/2015.

Предмет јавне набавке су услуге чишћења, назив и ознака из општег речника: услуге чишћења канцеларија – 90919200-4.

.

У складу са чланом 63. став 2. и став 3. Закона о јавним набавкама („Службени гласник Републике Србије“, бр. 124/12, 14/15 и 68/15), објављујемо следеће одговоре на питања:

**ПИТАЊА:**

1. Да ли Наручилац бодује искључиво најнижу укупно понуђену цену за редовно одржавање, без бодовања цене за ванредно ангажовање?
2. Зашто се цене редовног одржавања и ванредног ангажовања сабирају на крају табеле, обзиром да се послови ванредног ангажовања раде повремено, а у оваквој корелацији и приказаној рекапитулацији неко од понуђача може дати вишу цену за редовно одржавање, нижу цену за ванредно ангажовање и тако имати најнижу понуђену цену, а која није најповољнија по Наручиоца?
3. Да ли понуђач о свом трошку набавља и поставља потрошни материјал, и то Папирне убрусе, тоалет папир, течни сапун, мале и велике кесе за смеће или је то обавеза Наручиоца?
4. Понуђачу је у обрасцу понуде дато да упише и краћи рок плаћања од 45 дана што у моделу уговора није случај, да ли је у питању техничка грешка?
5. У обрасцу структуре цене, понуђач на наведене специфициране послове разлаже своју цену по м2 на годишњем нивоу или месечном нивоу?
6. Који је број Ваших запослених на сваком појединачном објекту/партији?
7. На ком објекту/партији се ради у првој смени, а на којим у другој смени и на којим објектима/партијама је радно време подложно промени?
8. Наручилац нпр. У испостави Тител-70м2, захтева редовно ангажовање 4 сата недељно што је око 16-18 часова месечно, на који начин и у којој мери се ти радни сати распоређују, обзиром да је по нас као понуђаче економски најисплативије да се тих 18 месечних сати заврше у два или три везана дана ?
9. Као потенцијални понуђач смо основани почетком 2015. године, испуњавамо све додатне и тражене услове Наручиоца, осим пословног капацитета који се односе на период 2012,2013,2014. године и пословни приход од 400.000,00. Наиме ми овај услов Наручиоца испуњавамо у десетоструко већој вредности до објаве позива, али само за 2015. годину, тј. када смо и основани.

Да ли ће наша понуда бити одбијена и неће се узети у разматрање или ће Наручилац нашу понуду узети у обзир приликом оцењивања и доношења одлуке, обзиром да из реалних и објективних разлога као Понуђач не можемо доставити потврде Наручилаца за тражени период, а при томе испуњавамо наведени услов одређен од стране Наручиоца?

**Одговор на питање број 1 и број 2:**

Наручилац ће усвојити сугестију заинтересованог лица у поступку јавне набавке, у погледу врсте критеријума за доделу уговора, имајући у виду економску оправданост, тј поштовање начела економичности јавне набавке, а у складу са наведним изменити конкурсну документацију и објавити обавештење о продужењу рока за подношење понуда. Заинтересована лица у поступку јавне набавке дужна су да прате Портал јавних набавки.

 **Одговор на питање број 3:**

Наручилац је предвидео на страни 6/60, у оквиру конкурсне документације, да је Понуђач дужан да обезбеди сав потрошни материјал – препарате потребне за одржавање хигијене који морају да буду у оригиналним паковањима.

Хемијска средства и препарати који ће се користити при раду не смеју бити агресивна, треба да буду еколошка, биоразградива, да брзо и ефикасно чисте, да су парфимисана као и да су атестирана.

Према наведеном, Понуђач о свом трошку набавља и поставља потрошни материјал. Цена услуга Понуђача, које су предмет набавке, обухвата цену услуге, цену потрошног материјала – препарата потребних за вршење услуге и све трошкове које Понуђач има у реализацији уговора о јавној набавци.

**Одговор на питање број 4:**

У питању је техничка грешка. Плаћање ће се извршити у року од 45 дана, од дана пријема рачуна, верификованог од лица које ће вршити надзор над спровођењем извршења услуге. Рачун мора да садржи оверен радни налог, захтев наручиоца, број и датум уговора. у складу са наведним, Наручилац ће изменити конкурсну документацију и објавити обавештење о продужењу рока за подношење понуда. Заинтересована лица у поступку јавне набавке дужна су да прате Портал јавних набавки.

**Одговор на питање број 5:**

Цена услуга је фиксна, не може се мењати и важи током целог периода важења Уговора тј. 12 (дванаест месеци). Сходно изнетом Понуђач даје цену по м2 која ће важити на годишњем нивоу.

**Одговор на питање број 6 и 7:**

|  |  |  |  |
| --- | --- | --- | --- |
| **Редни****број** | **Објекти-пословни простор у којем се пружају услуге** | **Број запослених по објектима** | **Радно време** |
| **1.** | Лучка капетанија Београд, Карађорђева 6 | 10 | Од 7,30 до 15,30 часова, сваког радног дана |
| **2.** | Испостава Панчево, Доситејева 13 | 2 | Од 7,30 до 15,30 часова, сваког радног дана |
| **3.** | Лучка капетанија Смедерево, Деспота Ђурђа 11 | 2 | Од 7,30 до 15,30 часова, сваког радног дана |
| **4.** | Лучка капетанија Велико Градиште, Обала краља Петра I бр.13 | 5 | непрекидно 24 часа,сваког дана |
| **5.** | Испостава Кладово, Дунавска 11 | 2 | Од 7,30 до 15,30 часова, сваког радног дана  |
| **6.** | Лучка капетанија Прахово, Пристанишна зона б.б. | 5 | непрекидно 24 часа, сваког дана |
| **7.** | Лучка капетанија Сремска Митровица, Променада 13 | 3 | Од 7,30 до 15,30 часова, сваког радног дана |
| **8.** | Испостава Тител, Потиски кеј 1 | 1 | Од 7,30 до 15,30 часова, Ради само понедељком. |
| **9.** | Лучка капетанија Сента, Тиски цвет 6 | 3 | Од 7,30 до 15,30 часова, сваког радног дана |
| **10.** | Лучка капетанија Нови Сад, Београдски кеј 11 | 5 | Од 7,30 до 15,30 часова, сваког радног дана |
| **11.** | Испостава Апатин, Дунавске обале б.б. | 1 | Од 7,30 до 15,30 часова, сваког радног дана  |
| **12.** | Лучка капетанија Бездан, Царинска колонија б.б., | 5 | непрекидно 24 часа, сваког дана |
| **13.** | 3 (три) канцеларије у Новом Саду на адреси Булевар Михајла Пупина број 6 | 3 укупно за све три канцеларије | Од 7,30 до 15,30 часова, сваког радног дана |

За Лучке капетанија Бездан - Царинска колонија б.б., Велико Градиште - Обала краља Петра I бр.13 и Прахово - Пристанишна зона б.б., Понуђач може да бира да ли ће услуге чишћења вршити у првој или другој смени, с обзиром да раде непрекидно.

Испостава Тител - Потиски кеј 1 ради само понедељком од 7,30 до 15,30 часова , па услуге чишћења треба томе прилагодити.

Радно време осталих локација је од 7,30 до 15,30 часова, сваког радног дана.

Радно време на локацијама је подложно промени, сходно одлуци Владе Републике Србије. У случају промене Понуђач ће бити благовремено обавештен и дужан је да се томе прилагоди током извршења уговора о јавној набавци.

**Одговор на питање број 8:**

Наручилац је поредвидео на страни 6/60 Конкурсне документације у оквиру дела СПЕЦИФИКАЦИЈА: **3. Примопредаја извршених услуга, начин спровођења контроле и рок за отклањање недостатака, да** је Понуђач дужан, да све услуге пружа према захтевима наручиоца. Сходно наведеном, Понуђач је дужан да све услуге пружа према динамици и захтевима које утврди Наручилац. Понуђач је дужан да пружање предметних услуга започне у року који не може бити дужиод 2 (два) дана од дана пријема писаног налога од стране Наручиоца.

**Одговор на питање број 9:**

Наручилац ће усвојити сугестију заинтересованог лица у поступку јавне набавке, у погледу пословног капацитета, како би омогућио што ширу конкуренцију у поступку јавне набавке, а у складу са наведним изменити конкурсну документацију и објавити обавештење о продужењу рока за подношење понуда.Заинтересована лица у поступку јавне набавке дужна су да прате Портал јавних набавки.